Uning so‘zlariga ko‘ra, Xitoyning tajovuzkor rejalari haqida jiddiy dalillar mavjud. Foto: Reuters Xitoyning Tayvanga bostirib kirishi yaqin kelajakda sodir bo‘lishi mumkin va bu shunchaki quruq gap emas. Amerikaning The Atlantic nashriga ko‘ra, bu haqdagi bayonot 8 noyabr kuni Tayvan prezidenti Tsay Ing-ven tomonidan qilingan. Tayvan rahbarining so‘zlariga ko‘ra, «Xitoy armiyasining orolga bostirib kirishi muqarrardek tuyulmoqda». Ammo Tsay Ing-ven Tayvanda harbiy harakatlar qachon boshlanishi haqida aniq sanani aytmagan. Eslatib o‘tamiz, avvalroq AQSh prezidenti Jo Bayden AQSh harbiylari Tayvanni ehtimoliy «bosqin» yoki tajovuz bo‘lgan taqdirda himoya qilishini aytgan edi. Vashington Tayvanni rasman Xitoyning bir qismi deb bilishi va orol mustaqilligini tan olmasligiga qaramay, Pekinning «Tayvan muammosini» kuch bilan hal qilishga bo‘lgan har qanday urinishlariga qat’iyan qarshi chiqadi.